Diane Keaton

Diane Keaton (oikealta nimeltään Diane Hall, 5. tammikuuta 1946 Los Angeles, Kalifornia, Yhdysvallat – 11. lokakuuta 2025 Los Angeles, Kalifornia, YhdysvallatIS: Diane Keaton on kuollut) oli yhdysvaltalainen näyttelijä, ohjaaja, tuottaja ja käsikirjoittaja, joka tunnetaan erityisesti monista komedioista sekä Kummisetä-elokuvien Kay Adamsin roolista. Hän aloitti uransa teatterissa mutta siirtyi elokuviin 1970-luvulla. Keaton voitti parhaan naispääosan Oscarin Woody Allenin ohjaamasta elokuvasta Annie Hall.

 Ura 
 Nuoruus ja uran alku 

pienois|vasen|Keaton, Woody Allen ja Jerry Lacy näytelmässä Kerta vielä, Sam.
Diane Hall syntyi Los Angelesissa vuonna 1946 ja kasvoi Santa Anassa. Hän oli vanhin perheen neljästä lapsesta. Hän opiskeli näyttelemistä Santa Ana Collegessa ja New Yorkin Neighborhood Playhousen teatterikoulussa. Hall otti jo uransa alkuvaiheessa käyttöön äitinsä tyttönimen Keaton, sillä teatterinäyttelijöiden ammattiliitossa Actors’ Equity Associationissa oli jo toinen Diane Hall -niminen näyttelijä.

Keaton esiintyi 1960-luvun puolivälissä kesäteattereissa, ja vuonna 1968 hänellä oli rooli Broadwaylla musikaalissa Hair. Seuraavana vuonna Woody Allen antoi hänelle osan näytelmässään Kerta vielä, Sam, josta Keaton oli ehdolla Tony-palkintoon. Siitä alkoi Keatonin ja Allenin pitkä yhteistyö, joka jatkui teatterista elokuviin.

 Elokuviin 

Keaton teki elokuvadebyyttinsä vuonna 1970 elokuvassa Rakastajia ja muita veijareita. Hän näytteli 1970-luvulla erityisesti Allenin komedioissa, mutta hänellä oli rooli myös Francis Ford Coppolan gangsterielokuvassa Kummisetä (1972). Tähtinäyttelijäksi Keaton nousi Allenin ohjaamasta elokuvasta Annie Hall (1977), joka perustuu paljolti Allenin ja Keatonin todellisen elämän suhteeseen ja kuvaa Annien kehittymistä ujoudesta itseluottamukseen. Keaton palkittiin roolista parhaan naisnäyttelijän Oscarilla. Vuonna 1977 sai ensi-iltansa myös synkkä ja väkivaltainen Etsin sinua Mr. Goodbar.

Keaton teki vuonna 1981 roolin Warren Beattyn ohjaamassa elokuvassa Punaiset, joka kertoo kommunismin omaksuneesta yhdysvaltalaisparista, joka muuttaa Venäjälle. Keaton sai elokuvasta Oscar-ehdokkuuden. Punaisten jälkeen Keaton näytteli muutamassa vähemmän menestyneessä elokuvassa, mutta Kuka kutsui haikaran? (1987) toi hänet jälleen pinnalle. Keatonilla oli cameorooli Allenin komediassa Radio Days (1987) ja päärooli tämän elokuvassa Manhattanin murhamysteeri (1993). 

Keaton alkoi 1980-luvun lopulla myös ohjata, muun muassa musiikkivideoita laulaja Belinda Carlislelle. Keaton ohjasi myös muutamia televisiosarjojen yksittäisiä jaksoja mm. China Beachiin (1990) ja Twin Peaksiin (2. tuotantokauden 15. jakso, Slaves and Masters, 1991). Hänen ensimmäinen elokuvaohjauksensa oli Oman elämänsä sankarit (1995).

Keatonin 1990-luvun komedioita oli Allenin elokuvien lisäksi oli uudelleenfilmatisointi Morsiamen isä (1991), jossa hän näytteli Steve Martinin kanssa. Elokuvalle tehtiin jatko-osa 1995. Keatonin, Goldie Hawnin ja Bette Midlerin Hylättyjen vaimojen kerho (1996) menestyi loistavasti lippuluukuilla. Se kertoo naisista, jotka päättävät kostaa ex-miehilleen. Marvinin tyttäristä (1996) Keaton sai kolmannen Oscar-ehdokkuutensa.

Keaton ja Beatty palasivat samaan elokuvaan komediassa Suhteet sekaisin (2001), ja Jack Nicholsonin ja Keanu Reevesin kanssa Keaton teki yli 50-vuotiaiden romanttisen komedian Jotain annettavaa (2003), josta hän sai neljännen Oscar-ehdokkuutensa. Keatonin seuraavia elokuvia olivat Perheen jalokivi (2005) ja ryöstöelokuva Mad Money – hulluna rahaa (2008).

Keatonin 2010-luvun komedioita ovat muun muassa Yhdet häät ja kolme anoppia (2013) ja Niin se käy (2014). Pixarin animaatioelokuvassa Doria etsimässä (2016) Keaton ääninäytteli päähahmon äitiä. The Young Pope – piru vai pyhimys (2016) oli puolestaan ensimmäinen televisiosarja, jossa Keatonilla oli säännöllinen rooli. Sitä seurasivat romanttiset komediat Hampstead (2017) ja Book Club – väreileviä lukunautintoja (2018).

Elokuva-alan lisäksi Keaton toimi kiinteistöbisneksessä.

 Yksityiselämä 

Keaton ei ollut koskaan naimisissa, mutta hänellä on kaksi adoptiolasta. Hänellä oli suhde Woody Allenin, Warren Beattyn, Jack Nicholsonin ja Al Pacinon kanssa. Elämänsä rakkaudekseen Keaton on kutsunut äitiänsä Dorothyä, joka kuoli vuonna 2008.

Keaton oli näyttelemisen lisäksi kiinnostunut valokuvauksesta, arkkitehtuurista ja rakennussuojelusta. Hän kuului kulttuuriperintöjärjestö National Trust for Historic Preservation ja on saneerannut useita rakennuksia Los Angelesissa.

Keaton sairasti nuorena bulimiaa ja ennen kuolemaansa myös ihosyöpää.

 Filmografia 

 Elokuvat Vuosi Suomenkielinen nimi Alkuperäinen nimi Rooli 1970  Rakastajia ja muita veijareita  Lovers and Other Strangers  Joan Vecchio1972  Kummisetä  The Godfather  Kay Adams Kerta vielä, Sam  Play It Again, Sam  Linda Christie 1973  Unikeko  Sleeper  Luna Schlosser 1974  Kummisetä osa II  The Godfather Part II  Kay Adams 1975  Sota ja rakkaus eli älkää ampuko Napoleonia  Love and Death  Sonja1976  Rikkaat ja rakkaat  I Will, I Will… for Now  Katie Bingham Kunnon konnat  Harry and Walter Go to New York  Lissa Chestnut1977 Annie Hall  Annie Hall Etsin sinua Mr. Goodbar  Looking for Mr. Goodbar  Theresa Dunn 1978  Sisäkuvia  Interiors  Renata 1979 Manhattan  Mary Wilkie 1981  Punaiset  Reds  Louise Bryant 1982  Myrskyävä sydän  Shoot the Moon  Faith Dunlap1984  Pieni rumpalityttö  The Little Drummer Girl  CharlieMrs. Soffel  Kate Soffel 1986  Kolme sydäntä  Crimes of the Heart  Lenny Magrath1987 Radio Days  laulaja Kuka kutsui haikaran?  Baby Boom  J. C. Wiatt 1988  Intohimon hinta  The Good Mother  Anna Dunlop 1989 The Lemon Sisters  Eloise Hamer 1990  Kummisetä osa III  The Godfather Part III  Kay Adams 1991  Morsiamen isä  Father of the Bride  Nina Banks 1992  Dirty Tricks – Likaista peliä  Running Mates  Aggie Snow1993  Manhattanin murhamysteeri  Manhattan Murder Mystery  Carol Lipton Hei, kuka puhuu nyt!  Look Who’s Talking Now!  Daphne  1994  Amelia Earhartin viimeinen lento  Amelia Earhart: The Final Flight  Amelia Earhart 1995  Morsiamen isä 2  Father of the Bride Part II  Nina Banks1996  Hylättyjen vaimojen kerho  The First Wives Club  Annie MacDuggan-Paradis Marvinin tyttäret  Marvin’s Room  Bessie Wakefield1997  Hukkaan heitettyä rakkautta  The Only Thrill  Carol Fitzsimmons Yön valossa  Northern Lights  Roberta Blumstein 1999  Vilpitön rakkaus  The Other Sister  Elizabeth Tate 2000  Soitellaan  Hanging Up  Georgia Mozell2001  Suhteet sekaisin  Town & Country  Ellie StoddardSister Mary Explains It All  Mary Ignatius Mafiamamma  Plan B  Fran Varecchio 2002  Annatko anteeksi?  Crossed Over  Beverly Lowry2003 On Thin Ice  Patsy McCartle Jotain annettavaa  Something’s Gotta Give  Erica Barry2005  Aika luopua  Surrender, Dorothy  Natalie Swerdlow Perheen jalokivi  The Family Stone  Sybil Stone2007  Sekavia suhteita  Because I Said So  Daphne WilderMama’s Boy  Jan Mannus2008  Mad Money – hulluna rahaa  Mad Money  Bridget Cardigan Superäiti  Smother  Marilyn Cooper 2010 Morning Glory  Colleen Peck 2012 Darling Companion  Beth Winter 2013  Yhdet häät ja kolme anoppia  The Big Wedding  Eleanor ”Ellie” Griffin2014  Niin se käy  And So It Goes  Leah Ruth & Alex  5 Flights Up  Ruth Carver 2015 Love the Coopers  Charlotte Cooper 2016  Doria etsimässä  Finding Dory  Jenny  2017 Hampstead  Emily Walters 2018  Book Club – väreileviä lukunautintoja  Book Club  Diane 2019  Tähtitytöt  Poms  Martha 2020 Love, Weddings & Other Disasters  Sara 2022 Mack & Rita  Rita2023 Maybe I Do  Grace Book Club – uusi luku  Book Club: The Next Chapter  Diane2024 Arthur’s Whisky  LindaSummer Camp  Nora

 Lähteet 

 Aiheesta muualla 

  Rotten Tomatoesissa 

Luokka:Yhdysvaltalaiset näyttelijät
Luokka:Yhdysvaltalaiset elokuvaohjaajat
Luokka:Parhaan naispääosan Oscar-palkinnon saajat
Luokka:Golden Globe -palkinnon saajat
Luokka:Vuonna 1946 syntyneet
Luokka:Vuonna 2025 kuolleet
Luokka:Seulonnan keskeiset artikkelit